DOI: 10.14457/tu.the.2018.1616
title: บทบาทสภาทนายความในพระบรมราชูปถัมภ์ในการดำเนินกระบวนยุติธรรมเพื่อส่งเสริมและรักษาสิ่งแวดล้อม

description: การค้นคว้าอิสระเล่มนี้ผู้วิจัยมีความตั้งใจที่จะมุ่งมั่นและพัฒนาสำนักงานสิ่งแวดล้อม สภาทนายความในระบรมราชูปถัมภ์เพื่อให้มีการเปลี่ยนแปลงการบริหารงานที่ดีมีธรรมาภิบาลโดยมุ่งเน้นหาให้พบข้อคำถามในอุปสรรค ปัญหา ทั้งข้อเท็จจริงจากการบริหารงานตามส่วนของสภาทนายความในพระบรมราชูปถัมภ์ 1. ด้านปัญหาและอุปสรรคในการดำเนินบทบาทของสภาทนายความในพระบรมราชูปถัมภ์ในภาคส่วนที่รับผิดชอบในการช่วยเหลือประชาชนทางกฎหมายด้านสิ่งแวดล้อม เช่น เงินทุนสนับสนุน ส่งผลกระทบต่อการดำเนินงานอย่างไร และมีแนวทางในการแสวงหาแหล่งเงินทุนสนับสนุนเพื่อให้สภาทนายความได้มีงบประมาณ เพื่อดำเนินการตามพันธกิจ 2. บทบาทของผู้ปฏิบัติงานด้านสิ่งแวดล้อมมีความจำเป็นต้องอาศัยความรู้ ความชำนาญเฉพาะด้าน ควรมีการเพิ่มองค์ความรู้ในด้านวิชาการและปฏิบัติการ และควรดำเนินการทั้งทางฝึกอบรมแอละส่งเสริมประสบการณ์ 3. บทบาทของสภาทนายความในพระบรมราชูปถัมภ์ ในฐานะองค์กรกลางด้านสิ่งแวดล้อมในการช่วยเหลือประชาชนทางกฎหมายด้านสิ่งแวดล้อม มีความเกี่ยวข้องสัมพันธ์กับหน่วยงานภาครัฐ ภาคเอกชน และผู้ได้รับผลกระทบทางสิ่งแวดล้อม และมีแนวทางในการพัฒนาบทบาทของสภาทนายความในพระบรมราชูปถัมภ์ในการดำเนินกระบวนยุติธรรมเพื่อส่งเสริมและรักษาสิ่งแวดล้อม เพื่อดำเนินการให้สอดคล้องกับพันธกิจหลัก และการเปลี่ยนแปลงด้านต่าง ๆ ผู้ศึกษามีข้อค้นพบหลายประการ โดยข้อมูลจากการสัมภาษณ์ การสัมภาษณ์แบบไม่เป็นทางการ (Informal Interview) เป็นการสัมภาษณ์แบบเปิดกว้าง มีอิสระในการตอบคำถาม และการสัมภาษณ์ดังกล่าวจะมีความยืดหยุ่นมากเพราะผู้วิจัยมุ่งเน้นให้ผู้ให้ข้อมูลมีอิสระในการอธิบายความคิดหรือความรู้สึกของตนเองอย่างแท้จริง โดยใช้ควบคู่กับการสังเกตและใช้แบบสัมภาษณ์ชนิดกึ่งโครงสร้าง (Semi-structured Interview) ซึ่งผู้วิจัยนำมาจากการศึกษาแนวคิด ทฤษฎีและงานวิจัยที่เกี่ยวข้องและออกแบบเป็นกรอบแนวคิดในงานวิจัยที่นำมาสู่แนวทางในการกำหนดคำถามเพื่อใช้เป็นโครงสร้างในการสัมภาษณ์ผู้ให้ข้อมูล ซึ่งข้อมูลดังกล่าวสามารถนำมาใช้เปรียบเทียบถึงความเหมือนหรือความต่าง ทั้งนี้ผู้วิจัยใช้คำถามปลายเปิดเพื่อเปิดโอกาสให้ผู้ให้ข้อมูลได้ตอบคำถามและแสดงความคิดเห็นอย่างอิสระ โดยให้ผู้สัมภาษณ์อธิบายและให้เหตุผลประกอบ เพื่อนำข้อมูลที่ได้มาประกอบการวิเคราะห์ข้อมูล ซึ่งก่อนการสัมภาษณ์ผู้วิจัยจะสร้างความสัมพันธ์และทำความรู้จักกับผู้ให้ข้อมูลหลักแล้วจึงเข้าสู่ขั้นตอนดำเนินการสัมภาษณ์แบบเชิงลึก กลุ่มเป้าหมายจำนวนทั้งสิ้น 10 ท่าน ซึ่งมีข้อค้นพบที่เป็นประโยชน์ต่อการพัฒนา บทบาทสภาทนายความในพระบรมราชูปถัมภ์ในการดำเนินกระบวนยุติธรรมเพื่อส่งเสริมและรักษาสิ่งแวดล้อม โดยสังเขปจากการค้นคว้าของผู้วิจัยพบว่าฝ่ายบริหารต้องกำหนดนโยบายที่ชัดเจน รวมทั้งค่าตอบแทน ค่าความเสี่ยงภัย พร้อมทั้งสวัสดิการต่าง ๆ และจะต้องเป็นผู้มีความรู้ทั้งทางข้อเท็จจริงและการบริหารงานองค์กรอย่างแท้จริง เพื่อผลักดันและขับเคลื่อนสภาทนายความได้อย่างต่อเนื่อง องค์กรต้องผลักดันคนรุ่นใหม่และส่งเสริมบุคลากรใหม่ ๆ สร้างคุณค่าในตัวผู้ปฏิบัติงานโดยประเมินความรู้ความสามารถและผลงาน ให้มีระดับความสำคัญของตำแหน่ง สนับสนุนให้บุคลากรได้ศึกษาต่อในระดับที่สูงขึ้นทั้งภายในและต่างประเทศ ผู้ปฏิบัติงานต้องเพิ่มพูนความรู้ให้หลากหลายมีทัศนคติต่อการเป็นผู้มีจิตอาสาในคดีสิ่งแวดล้อม ต้องมีความตระหนักถึงผลเสียหายของสิ่งแวดล้อม ยกระดับตัวเองในระดับองค์กรไปสู่ระดับประเทศ ระดับภูมิภาค และระดับสากล เพิ่มความหลากหลายให้ผู้ปฏิบัติงานและมีความเชี่ยวชาญด้านต่าง ๆ แต่ละสาขาคดี พร้อมทั้งแนวทางสำคัญในการปรับหรือพัฒนาบทบาทในด้านอื่น ๆ ของสภาทนายความในพระบรมราชูปถัมภ์ทั้งในเชิงรุกและเชิงรับด้วย ทั้งการมีเป้าหมายในระดับสากลของสภาทนายความ อันเป็นบทบาทสภาทนายความในพระบรมราชูปถัมภ์ในการดำเนินกระบวนยุติธรรมเพื่อส่งเสริมและรักษาสิ่งแวดล้อม